Proposta emendata għal REGOLAMENT TAL-KUNSILL li jistabbilixxi l-qafas finanzjarju multiannwali għas-snin 2014-2020 /* COM/2012/0388 final - 2011/0177 (APP) */





MEMORANDUM TA’ SPJEGAZZJONI 1. IL-KUNTEST TAL-PROPOSTA EMENDATA Wara l-adozzjoni tal-proposta tagħha għal Regolament tal-Kunsill li jistabbilixxi l-qafas finanzjarju multiannwali għas-snin 2014-2020[1] (“ir-Regolament MFF”), il-Kummissjoni ressqet proposti għall-atti leġiżlattivi kollha li jikkonċernaw il-programmi multiannwali għal dak il-perjodu. Kif dettaljat taħt fil-punt 2 hawn taħt, tnejn minn dawn il-proposti jimplikaw emendi għall-proposta għal Regolament MFF. Huwa wkoll meħtieġ li tiġi aġġornata t-tabella tal-qafas finanzjarju multiannwali inkluża fl-anness ta' mar-Regolament MFF biex jitqiesu l-elementi li ġejjin: (a) L-allokazzjonijiet għar-Repubblika tal-Kroazja għandhom jiġu miżjuda fil-proposta tal-Kummissjoni għall-UE-27 fuq il-bażi tal-Att ta’ Adeżjoni ffirmat fid-9 ta’ Diċembru 2011[2]. (b) Id-disponibbiltà ta’ dejta ġdida għall-PDG reġjonali u għall-ING nazzjonali rriżultat f'bidliet fl-eliġibbiltà nazzjonali u reġjonali taħt il-politika ta’ koeżjoni tal-Unjoni u għalhekk f’rikalkulazzjoni tal-allokazzjonijiet nazzjonali u reġjonali. (c) Il-previżjonijiet u l-projezzjonijiet makroekonomiċi l-aktar riċenti għandhom jiġu kkunsidrati biex jiġu kkalkulati l-allokazzjonijiet nazzjonali massimi għal Stati Membri li jkunu soġġetti għal pakketti ta’ koeżjoni limitati u biex jesprimu l-limiti massimi tat-tabella MFF għall-perjodu 2014-2020 bħala perċentwali tal-ING tal-UE-28. 2. L-ELEMENTI LEGALI TAL-PROPOSTA EMENDATA L-emendi proposti għall-premessi u l-artikoli huma mmarkati b'tipa grassa u b'sing taħthom fil-Proposta Emendata mehmuża 2.1 L-Artikolu 7 Fil-15 ta’ Novembru 2011 il-Kummissjoni ppreżentat proposta għal Regolament tal-Parlament Ewropew u tal-Kunsill li jistabbilixxi dispożizzjonijiet ġenerali dwar il-Fond tal-Asil u tal-Migrazzjoni u dwar l-istrument għall-appoġġ finanzjarju għall-kooperazzjoni mal-pulizija, il-prevenzjoni u l-ġlieda kontra l-kriminalità, u l-ġestjoni tal-kriżijiet[3] (“ir-Regolament Orizzontali"), proposta għal Regolament tal-Parlament Ewropew u tal-Kunsill li jistabbilixxi Fond tal-Asil u tal-Migrazzjoni[4], u proposta għal Regolament tal-Parlament Ewropew u tal-Kunsill li jistabbilixxi, bħala parti mill-Fond għas-Sigurtà Interna, l-istrument għall-appoġġ finanzjarju għall-kooperazzjoni mal-pulizija, il-prevenzjoni u l-ġlieda kontra l-kriminalità, u l-ġestjoni tal-kriżijiet[5]. Fl-istess ġurnata, il-Kummissjoni ppreżentat proposta għal Regolament tal-Parlament Ewropew u tal-Kunsill li jistabbilixxi, bħala parti mill-Fond għas-Sigurtà Interna, l-istrument dwar l-appoġġ finanzjarju għal fruntieri esterni u l-viża[6]. It-tliet Regolamenti speċifiċi jipprovdu li d-dispożizzjonijiet tar-Regolament Orrizzontali għandhom japplikaw għalihom. Fir-Regolament Orizzontali l-Kummissjoni ħabbret li se temenda l-proposta tagħha għal Regolament MFF biex testendi d-dispożizzjonijiet tal-Artikolu 7 għall-programmi implimentati taħt ġestjoni kondiviża skont il-Fond tal-Asil u tal-Migrazzjoni u l-Fond għas-Sigurtà Interna[7]. Din hija parti mill-inizjattiva tal-Kummissjoni li tarmonizza r-regoli applikabbli għal ġestjoni kondiviża. Għalhekk, filwaqt li għandu jsir kull sforz biex jiġi żgurat li l-programmi nazzjonali skont iż-żewġ Fondi huma adottati fl-2014, għandu jkun possibbli li jsir trasferiment għal snin sussegwenti tal-allokazzjonijiet mhux użati fl-2014 sabiex jiġi evitat li jintilfu l-approprjazzjonijiet ta’ impenji relatati. 2.2 L-Artikolu 8 (u l-premessa Nru 7) Fis-6 ta’Ottubru 2011, il-Kummissjoni ppreżentat proposta għal Regolament tal-Parlament Ewropew u tal-Kunsill li jistabbilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali u l-Fond Ewropew għall-Affarijiet Marittimi u tas-Sajd koperti mill-Qafas Strateġiku Komuni u li jistabbilixxi dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni u li jirrevoka r-Regolament (KE) Nru 1083/2006, (ir-“Regolament QSK”)[8]. L-Artikolu 21 tar-Regolament QSK jipprovdi għal regoli fuq kundizzjonalità marbuta mal-koordinazzjoni tal-politiki ekonomiċi tal-Istati Membri, inkluż is-sospensjoni possibbli tal-impenji u tal-ħlasijiet għal programmi appoġġati mill-Fondi koperti mill-Qafas Strateġiku Komuni. L-aħħar paragrafu tal-Artikolu 21(8) ta’ dak ir-Regolament jipprovdi li, meta l-kondizzjonijiet għat-tneħħija ta' sospensjoni tal-impenji jew tal-ħlasijiet ikunu sodisfatti, il-Kunsill fl-istess ħin, jiddeċiedi fuq proposta tal-Kummissjoni, biex jerġa' jipprovdi l-baġit għall-impenji sospiżi skont l-Artikolu 8 tar-Regolament tal-Kunsill li jistabbilixxi l-qafas finanzjarju multiannwali għas-snin 2014-2020. Konsegwentement, l-Artikolu 8 (u l-premessa Nru 7) irid jiġi emendat kif xieraq biex jippermetti t-trasferiment u l-ibbaġittjar mill-ġdid tal-impenji sospiżi. L-Artikolu 6 japplika għal deċiżjonijiet relatati mat-tneħħija ta’ sospensjoni tal-approprjazzjonijiet għall-ħlasijiet. 2.3 L-Artikolu 11 u l-Artikolu 11a l-ġdid (u l-premessa Nru 7 u l-Artikolu 9(5)) Lil hinn miż-żewġ bidliet ta’ hawn fuq li jirriżultaw minn proposti leġiżlattivi dwar programmi multiannwali, il-Kummissjoni tipproponi wkoll l-emendi tal-Artikolu 11 tal-proposta tagħha għal Regolament MFF: Għal raġunijiet ta’ ċarezza legali u ta' terminoloġija, hi qed tipproponi li l-Artikolu 11 jinqasam f’żewġ Artikoli, sabiex issir distinzjoni bejn il-każ tal-adeżjoni ta’ Stat Membru ġdid mal-Unjoni u dak tar-riunifikazzjoni ta’ Ċipru. Dan jeħtieġ li l-premessa Nru 7 u l-Artikolu 9(5) jiġu emendati b’mod xieraq. 2.4 L-emendi tal-premessa Nru 8 u tal-Artikolu 5 Għall-finijiet ta’ kjarifika, u minħabba d-disponibbiltà ta' previżjonijiet makroekonomiċi aktar riċenti, saru xi emendi minuri fil-premessa Nru 8 u fl-Artikolu 5 tal-proposta. 3. IMPLIKAZZJONIJIET BAĠITARJI 3.1 L-inklużjoni tal-allokazzjonijiet għall-Kroazja fit-tabella MFF Jeħtieġ li jiżdiedu l-allokazzjonijiet speċifiċi għall-pajjiżi għar-Repubblika tal-Kroazja jeħtieġu fil-proposta għall-Fondi Strutturali, il-Fond ta’ Koeżjoni, il-Fond Agrikolu Ewropew għall-Iżvilupp Rurali, il-Fond Ewropew Marittimu u tas-Sajd, il-Fond għall-Migrazzjoni u l-Asil u l-Fond għas-Sigurtà Interna. Dawn l-allokazzjonijiet huma kkalkulati fuq il-bażi tal-istess metodoloġija applikata għall-UE-27, soġġetti għad-dispożizzjonijiet tranżitorji stipulati fl-Att tal-Adeżjoni. Għaldaqstant, għall-Fondi Strutturali u għall-Fond ta’ Koeżjoni, l-ammonti kkalkulati fuq il-bażi tal-metodu ta’ allokazzjoni propost għall-perjodu 2014-2020 huma soġġetti għal aġġustament doppju: – Skeda ta’ introduzzjoni gradwali ta’ 70 % għas-sena 2014 u ta' 90 % għas-sena 2015; – L-allokazzjonijiet għall-2014 u għall-2015 għandhom jammontaw rispettivament għal 2.33 darbiet u 3 darbiet aktar mill-allokazzjoni għall-2013 sakemm il-limiti tal-acquis il-ġdid ikunu jippermettuh (jiġifieri rata ta’ limitu ta’ 2,5 % tal-PDG nazzjonali ma jistax jinkiser). Fir-rigward tal-PAK: – Għal miżuri tas-suq l-allokazzjoni hija kkalkulata fuq l-applikazzjoni sħiħa tal-acquis, soġġetta għall-kundizzjonijiet speċjali stipulati fl-Att tal-Adeżjoni għas-settur tal-inbid; – Għall-ħlasijiet diretti, l-istess skeda ta’ introduzzjoni gradwali ta’ 10 snin hija applikata fuq il-livell applikabbli ta' tali ħlasijiet fl-UE-15 kif kien il-każ għall-Istati Membri li ssieħbu fl-1 ta' Mejju 2004 u fl-1 ta’ Jannar 2007; – Għall-iżvilupp rurali, l-allokazzjoni hija bbażata fuq l-istess metodoloġija li l-Kummissjoni applikat għall-ammonti globali għall-UE-27. L-Att tal-Adeżjoni ma jipprevedix perjodu ta' introduzzjoni gradwali. Fir-rigward tal-FEMS, l-allokazzjoni hija soġġetta għall-istess aġġustament doppju għas-snin 2014-2015 (introduzzjoni gradwali u multiplikatur) kif inhu l-każ għall-fondi strutturali u ta’ koeżjoni. Il-Kroazja se tipparteċipa bis-sħiħ fil-Fond tal-Asil u tal-Migrazzjoni mill-2014. Hija se tirċievi allokazzjoni speċjali ta’ ‘Schengen’ għas-sena 2014 u konsegwentement mhux se tibbenefika mill-qasam tal-fruntieri esterni u tal-viża tal-Fond għas-Sigurtà Interna għal dik is-sena. Barra minn hekk, il-Kroazja tirċievi “faċilità tal-flussi tal-flus" temporanja sabiex ittejjeb il-pożizzjoni baġitarja netta tagħha għall-2014. Minbarra li tibbenefika minn dawn l-ammonti allokati minn qabel, il-Kroazja tipparteċipa wkoll bis-sħiħ fil-politiki interni l-oħra kollha. Għaldaqstant jeħtieġ li l-pakketti kollha li ma ġewx allokati minn qabel jiġu aġġustati kif xieraq. Ġie applikat l-istess approċċ użat għall-ammonti tal-2013 għall-għeluq tan-negozjati tal-adeżjoni - jiġifieri l-ammonti jiġu kkalkulati fi proporzjon għas-sehem tal-Kroazja fil-PDG u fil-popolazzjoni tal-UE-27, u dan jirriżulta f'żieda ta' 0,62 % fil-pakketti kollha mhux allokati minn qabel li ġew proposti[9]. Anke l-Intestatura 5 għandha tiġi aġġornata biex tieħu inkonsiderazzjoni l-ħtiġijiet tan-nefqa amministrattiva addizzjonali li tirriżulta mill-adeżjoni tal-Kroazja. Bl-adeżjoni tal-Kroazja u għall-ġestjoni ta’ Unjoni mkabbra, se jinħtieġu riżorsi addizzjonali l-aktar għal kompiti lingwistiċi, legali u ta' ġestjoni ta’ programmi. Għall-Kummissjoni biss, ir-rinfurzar nett meħtieġ se jammonta għal 384 unità addizzjonali ekwivalenti għal full-time, l-aktar f'forma ta’ postijiet vakanti li jridu jiżdiedu progressivament fit-tabella tal-persunal sal-2014. L-Istituzzjonijiet l-oħrajn se jeħtieġu riżorsi addizzjonali l-aktar għan-nefqa lingwistika u legali, għan-nefqa fuq tagħmir u fuq l-operat, għall-attivitajiet ta' komunikazzjoni u l-kompiti għall-ġestjoni tal-IT, li jeħtieġu rinfurzar nett ta' madwar 274 unità addizzjonali ekwivalenti għal full-time l-aktar f'forma ta' postijiet vakanti. Dawk il-postijiet vakanti addizzjonali se jiffaċilitaw ukoll l-integrazzjoni ta’ ċittadini Kroati biex jiġi żgurat bilanċ ġeografiku. Huwa stmat li l-ispiża addizzjonali għall-perjodu 2014-2020 għall-istituzzjonijiet kollha hija ta' EUR 536 miljun (prezzijiet tal-2011). Fl-aħħar, l-impatt ta’ dawn l-impenji addizzjonali jrid jiżdied mal-limiti massimi annwali globali tal-ħlasijiet fuq il-bażi tal-istess skedi tal-ħlasijiet użati għall-UE-27. L-ammonti addizzjonali li jirriżultaw huma miġbura fit-tabella ta' hawn taħt. Il-limiti massimi proposti għall-UE-27 jeħtieġu li jiġu aġġustati b’mod xieraq. Ammonti addizzjonali għall-Kroazja fl-MFF 2014-2020 3.2 L-aġġornament tal-limitu massimu għal Tkabbir Intelliġenti u Inklużiv u s-sublimitu għall-koeżjoni ekonomika, soċjali u territorjali L-allokazzjonijiet tal-koeżjoni fil-proposti tal-Kummissjoni kienu bbażati fuq l-aħħar dejta disponibbli meta l-proposti kienu adottati, jiġifieri l-medja reġjonali tal-PDG għas-snin 2006-2008, id-dejta reġjonali dwar l-edukazzjoni u s-suq tax-xogħol għas-snin 2007-2009, il-medja tal-ING għas-snin 2007-2009, kif ukoll il-previżjoni makroekonomiku tar-rebbiegħa 2011 u l-projezzjonijiet fuq terminu medju ta' miegħu. Wara l-pubblikazzjoni tad-dejta reġjonali dwar il-PDG għall-2009, tad-dejta reġjonali dwar l-edukazzjoni u s-suq tax-xogħol għall-2010, u tad-dejta tal-ING għall-2010, dawn il-proposti issa jridu jiġu aġġornati. Il-medja ta’ tliet snin li tiddetermina l-eliġibbiltà tikkonċerna l-perjodu 2007-2009 għal PDG reġjonali u l-perjodu 2008-2010 għall-ING. Barra minn hekk, il-pakketti massimi għal dawk l-Istati Membri soġġetti għal limitu ta’ 2,5 % tal-PDG nazzjonali issa huma kkalkulati abbażi tal-previżjoni tar-rebbiegħa 2012 u tal-projezzjonijiet aġġornati fuq terminu medju. Dan jirriżulta fil-bidliet li ġejjin fl-allokazzjoni globali għall-UE-27: 3.3 L-aġġornament tal-limiti massimi globali għall-approprjazzjonijiet għall-ħlasijiet Jeħtieġu li l-limiti massimi annwali globali għall-ħlasijiet jiġu aġġornati abbażi tal-aktar tagħrif riċenti disponibbli: – It-twettiq tal-baġit għas-sena 2011 – Il-baġit adottat għas-sena 2012 – L-abbozz tal-baġit għas-sena 2013 u l-iskedi ta’ ħlasijiet riveduti ta' miegħu 3.4 L-aġġornament tal-limiti massimi annwali globali tal-impenji u tal-ħlasijiet espressi bħala perċentwali tal-UE-ING Fl-aħħar, jeħtieġ li l-limiti massimi annwali globali għall-impenji u l-ħlasijiet tal-tabella MFF, kif modifikat taħt it-taqsimiet 3.1 u 3.2 hawn fuq, jiġu espressi f'termini ta' perċentwali ta’ UE-28 ING, ikkalkulati fuq il-bażi tal-previżjoni makroekonomiku tar-rebbiegħa 2012 tal-Kummissjoni u tal-projezzjonijiet aġġornati fuq terminu medju. 2011/0177 (APP) Proposta emendata għal REGOLAMENT TAL-KUNSILL li jistabbilixxi l-qafas finanzjarju multiannwali għas-snin 2014-2020 IL-KUNSILL TAL-UNJONI EWROPEA, Wara li kkunsidra t-Trattat dwar il-funzjonament tal-Unjoni Ewropea, u b'mod partikolari l-Artikolu 312 tiegħu, flimkien mat-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 106a tiegħu, Wara li kkunsidra l-proposta mill-Kummissjoni Ewropea[10], Wara li kkunsidra l-kunsens tal-Parlament Ewropew[11], Wara t-trażmissjoni tal-abbozz tal-att leġiżlattiv lill-Parlamenti nazzjonali, Filwaqt li jaġixxi skont proċedura leġiżlattiva speċjali, Billi: (1) Il-limiti massimi annwali tal-approprjazzjonijiet għall-impenji skont il-kategorija tan-nefqa u l-limiti massimi annwali fuq l-approprjazzjonijiet għall-ħlasijiet stabbiliti minn dan ir-Regolament għandhom jirrispettaw il-limiti massimi stabbiliti għall-impenji u r-riżorsi proprji fid-[Deċiżjoni tal-Kunsill XXXX/XX/UE, Euratom]. (2) Meta titqies il-ħtieġa ta' livell adegwat ta' prevedibbiltà għat-tħejjija u l-implimentazzjoni ta' investimenti fuq terminu medju, it-tul tal-qafas finanzjarju għandu jiġi stabbilit għal seba' snin li jibdew mill-1 ta' Jannar 2014, b'valutazzjoni tal-implimentazzjoni tal-qafas finanzjarju f'nofs dan il-perjodu. Ir-riżultati ta' din il-valutazzjoni għandhom jitqiesu matul l-aħħar tliet snin tul il-perjodu tal-qafas finanzjarju. (3) Strumenti speċjali, ir-Riżerva għall-Għajnuna ta’ Emerġenza, il-Fond tas-Solidarjetà tal-Unjoni Ewropea, l-Istrument tal-Flessibbiltà, il-Fond Ewropew ta’ Aġġustament għall-Globalizzazzjoni, ir-Riżerva għall-kriżijiet fis-settur agrikolu u l-Marġini ta' Kontinġenza huma meħtieġa biex jippermettu lill-Unjoni tirreaġixxi għal ċirkostanzi speċifiċi mhux previsti jew biex jippermettu l-finanzjament ta’ nefqa identifikata b’mod ċar li ma setgħetx tiġi ffinanzjata fi ħdan il-limiti massimi disponibbli għal intestatura waħda jew aktar kif stabbilit fil-qafas finanzjarju. Għalhekk hu neċessarju li jkun hemm dispożizzjonijiet speċifiċi għal possibbiltà li jiddaħħlu fil-baġit approprjazzjonijiet għall-impenji li jissuperaw il-limiti massimi stabbiliti fil-qafas finanzjarju, fejn ikun meħtieġ li jintużaw strumenti speċjali. (4) Jekk ikun meħtieġ li jiġu mmobilizzati l-garanziji baġitarji tal-Unjoni għas-self ipprovdut fil-qafas tal-Faċilità tal-Bilanċ tal-Ħlasijiet u tal-Mekkaniżmu Ewropew tal-Istabbilizzazzjoni Finanzjarja stabbiliti fir-Regolament tal-Kunsill (KE) Nru 332/2002 tat-18 ta' Frar 2002 li jistabbilixxi faċilità li tipprovdi għajnuna finanzjarja għal żmien medju għall-bilanċi ta' pagament tal-Istati Membri[12] u fir-Regolament tal-Kunsill (UE) Nru 407/2010 tal-11 ta' Mejju 2010 li jistabbilixxi mekkaniżmu Ewropew ta' stabbilizzazzjoni finanzjarja[13], l-ammont neċessarju għandu jiġi mmobilizzat b'tali mod li jaqbeż il-limiti massimi tal-approprjazzjonijiet għall-impenji u għall-ħlasijiet tal-qafas finanzjarju filwaqt li jiġi rrispettat il-limitu massimu tar-riżorsi proprji. (5) Il-qafas finanzjarju għandu jiġi stabbilit bil-prezzijiet tal-2011. Għandhom jiġu stabbiliti wkoll ir-regoli għall-aġġustamenti tekniċi tal-qafas finanzjarju biex jiġu kkalkulati mill-ġdid il-limiti massimi u l-marġini disponibbli. (6) Il-qafas finanzjarju m’għandux iqis il-partiti tal-baġit iffinanzjati mid-dħul assenjat fit-tifsira tar-Regolament (UE) Nru [xxx/201x] tal-Parlament Ewropew u tal-Kunsill ta' […] dwar ir-regoli finanzjarji applikabbli għall-baġit annwali tal-Unjoni[14]. (7) Għandhom jiġu stabbiliti regoli għal sitwazzjonijiet oħra li jistgħu jitolbu aġġustament tal-qafas finanzjarju. Dawk l-aġġustamenti jistgħu jkunu relatati mal-implimentazzjoni tal-baġit, mal-kundizzjonijiet makroekonomiċi marbuta mal-koordinazzjoni tal-politiki ekonomiċi tal-Istati Membri tad-efiċit tal-gvern eċċessiv, mar-reviżjoni tat-Trattati, mat-tkabbir, mar-riunifikazzjoni ta' Ċipru, jew mad-dewmien fl-adozzjoni ta’ regoli ġodda li jirregolaw ċerti oqsma ta' politika. (8) Il-pakketti nazzjonali li jiffavorixxu l-politika ta’ koeżjoniogħat-tkabbir u l-impjiegi huma stabbiliti fuq il-bażi tal-previżjoni għall-Prodott Domestiku Gross (minn hawn 'il quddiem il-"PDG") tar-rebbiegħa 20121. Fid-dawl tal-inċertezzi fil-previżjoni u tal-impatt għall-Istati Membri b'limitu massimu, għandha ssir valutazzjoni f'nofs it-terminu sabiex isir tqabbil bejn il-PDG imbassar u l-PDG reali u l-impatt tiegħu fuq il-pakketti. F'każ li l-PDG għall-2014-2016 jitbiegħed b'aktar minn +/- 5 % mill-previżjoni użata fl-20121, ikun meħtieġ li l-pakketti għall-2018-2020 għall-Istati Membri kkonċernati jiġu aġġustati. Huwa meħtieġ li jiġu previsti r-regoli għal dan l-aġġustament. (9) Jista' jkun meħtieġ li l-qafas finanzjarju jiġi revedut fil-każ ta' ċirkostanzi mhux previsti li ma jkunux jistgħu jiġu trattati fi ħdan il-limiti massimi stabbiliti tal-qafas finanzjarju. Għalhekk, huwa neċessarju li jkun hemm dispożizzjoni għal reviżjoni tal-qafas finanzjarju f'każijiet bħal dawn. (10) Huwa neċessarju li jkun hemm dispożizzjoni għal regoli ġenerali dwar kooperazzjoni interistituzzjonali fil-proċedura baġitarja. (11) Sabiex il-proċedura baġitarja tkun tista' taħdem mingħajr problemi, hu meħtieġ li jiġu previsti r-regoli bażiċi għall-ibbaġittjar tan-nefqa għall-Politika Estera u ta’ Sigurtà Komuni u ammont globali għall-perjodu kopert mill-qafas finanzjarju. (12) L-arranġamenti ddettaljati dwar il-kooperazzjoni interistituzzjonali fil-proċedura baġitarja u dwar l-ibbaġittjar tan-nefqa għall-Politika Estera u ta’ Sigurtà Komuni huma stipulati fil-Ftehim Interistituzzjonali ta’ […] 201x bejn il-Parlament Ewropew, il-Kunsill u l-Kummissjoni dwar il-kooperazzjoni fi kwistjonijiet baġitarji u ġestjoni finanzjarja tajba[15]. (13) Huma meħtieġa wkoll regoli speċifiċi sabiex wieħed jittratta l-proġetti l-kbar tal-infrastruttura li l-ħajja tagħhom tmur sostanzjalment lil hinn mill-perjodu stabbilit għall-qafas finanzjarju. Huwa neċessarju li jiġu stabbiliti ammonti massimi għall-kontribuzzjonijiet mill-baġit tal-Unjoni għal dawk il-proġetti. Dawk it-talbiet m’għandu jkollhom l-ebda impatt fuq proġetti oħra ffinanzjati mill-baġit tal-Unjoni. (14) Il-Kummissjoni għandha tippreżenta proposta għall-qafas finanzjarju multiannwali l-ġdid qabel l-1 ta' Jannar 2018 sabiex l-istituzzjonijiet ikunu jistgħu jadottawh kmieni biżżejjed qabel jibda l-qafas finanzjarju li jmiss. Il-qafas finanzjarju stabbilit f’dan ir-Regolament għandu jibqa’ japplika jekk il-qafas finanzjarju l-ġdid ma jiġix adottat qabel it-tmiem tat-terminu tal-qafas finanzjarju stabbilit f'dan ir-Regolament, ADOTTA DAN IR-REGOLAMENT: Artikolu 1 Il-Qafas Finanzjarju Multiannwali Il-qafas finanzjarju multiannwali għall-perjodu 2014-2020 (minn issa ’l quddiem imsejjaħ il-qafas finanzjarju) hu stabbilit fl-Anness. Artikolu 2 Konformità mal-limiti massimi tal-qafas finanzjarju 1. Il-Parlament Ewropew, il-Kunsill u l-Kummissjoni jkunu konformi mal-limiti massimi tan-nefqa annwali, stabbiliti fil-qafas finanzjarju, waqt kull proċedura baġitarja u meta jiġi implimentat il-baġit għas-sena kkonċernata. 2. L-approprjazzjonijiet għall-impenji jistgħu jiddaħħlu fil-baġit lil hinn mil-limiti massimi tal-intestaturi relevanti stabbiliti fil-qafas finanzjarju fejn huwa neċessarju li jintużaw ir-riżorsi mir-Riżerva tal-Għajnuna ta' Emerġenza, mill-Fond tas-Solidarjetà tal-Unjoni Ewropea, l-Istrument tal-Flessibbiltà, il-Fond Ewropew tal-Aġġustament għall-Globalizzazzjoni, ir-Riżerva għall-kriżijiet fis-settur agrikolu u l-Marġini ta' Kontinġenza f'konformità mar-Regolament tal-Kunsill (KE) Nru 2012/2002[16], ir-Regolament (KE) Nru 1927/2006 tal-Parlament Ewropew u tal-Kunsill[17], ir-Regolament Nru xxxx/201x tal-Parlament Ewropew u tal-Kunsill[18] u l-Ftehim Interistituzzjonali ta' […] 201x dwar il-kooperazzjoni fi kwistjonijiet baġitarji u l-ġestjoni finanzjarja tajba (minn hawn 'il quddiem "il-Ftehim Interistituzzjonali"). 3. Fejn ikun meħtieġ li tiġi mmobilizzata garanzija għal self koperta mill-baġit tal-Unjoni skont ir-Regolament (KE) Nru 332/2002 jew ir-Regolament (UE) Nru 407/2010, din għandha tkun lil hinn mil-limiti massimi stabbiliti fil-qafas finanzjarju. Artikolu 3 Ir-Rispett tal-limitu massimu tar-riżorsi proprji 1. Għal kull waħda mis-snin koperti mill-qafas finanzjarju, l-approprjazzjonijiet totali għall-ħlasijiet meħtieġa, wara li jsir l-aġġustament annwali u wara li jitqiesu kwalunkwe aġġustamenti jew reviżjonijiet oħra, kif ukoll l-applikazzjoni tal-paragrafi 2 u 3 tal-Artikolu 2, ma jistgħux ikunu tali li jipproduċu rata għall-ġbir tar-riżorsi proprji li taqbeż il-limitu massimu tar-riżorsi proprji stabbilit skont id-[Deċiżjoni XXXX/XX/UE, Euratom]. 2. Fejn ikun meħtieġ, il-limiti massimi stabbiliti fil-qafas finanzjarju jitbaxxew sabiex tiġi żgurata konformità mal-limitu massimu tar-riżorsi proprji stabbilit skont id-[Deċiżjoni XXXX/XX/UE, Euratom]. Artikolu 4 Aġġustamenti tekniċi 1. Kull sena l-Kummissjoni, biex taġixxi qabel il-proċedura baġitarja għas-sena n+1, tagħmel l-aġġustamenti tekniċi li ġejjin fil-qafas finanzjarju: (a) rivalorizzar, skont il-prezzijiet tas-sena n+1, tal-limiti massimi u tal-figuri ġlobali għall-approprjazzjonijiet għall-impenji kif ukoll għall-approprjazzjonijiet għall-ħlasijiet; (b) kalkolu tal-marġini disponibbli taħt il-limitu massimu tar-riżorsi proprji stabbilit skont id-[Deċiżjoni XXXX/XX/UE, Euratom]; (c) kalkolu tal-ammont assolut tal-Marġini ta' Kontinġenza stipulat fil-Punt 15 tal-Ftehim Interistituzzjonali. 2. Il-Kummissjoni twettaq l-aġġustamenti tekniċi msemmija fil-paragrafu 1 fuq il-bażi ta’ deflatur fiss ta’ 2 % kull sena. 3. Il-Kummissjoni tikkomunika lill-Parlament Ewropew u lill-Kunsill ir-riżultati tal-aġġustamenti tekniċi msemmija fil-paragrafu 1 u l-previżjonijiet ekonomiċi sottostanti. 4. Ma jista' jsir l-ebda aġġustament tekniku ieħor fir-rigward tas-sena inkwistjoni, la matul is-sena u lanqas bħala korezzjonijiet ex-post fis-snin sussegwenti. Artikolu 5 Aġġustament tal-pakketti li jiffavorixxu l-politika ta’ koeżjoni 1. Matul l-aġġustament tekniku għas-sena 2018, jekk jiġi stabbilit li l-Prodott Domestiku Gross ("PDG") kumulattiv ta' kwalunkwe Stat Membru b'limitu massimu għas-snin 2014-2016 ikun tbiegħed b'aktar minn +/- 5 % mill-PDG kumulattiv stmat fl-20121 għall-istabbiliment tal-pakketti li jiffavorixxu l-politika ta' koeżjoni tal-Istati Membri għall-perjodu 2014-2020, il-Kummissjoni taġġusta l-ammonti allokati mill-fondi li jappoġġjaw il-koeżjoni għall-Istat Membru kkonċernat għal dak il-perjodu. 2. L-effett nett totali, kemm jekk pożittiv kif ukoll jekk negattiv, tal-aġġustamenti msemmija fil-paragrafu 1, m'għandux jaqbeż it-EUR 3 biljun. 3. L-aġġustamenti mitluba jinxterdu fi proporzjonijiet indaqs tul is-snin 2018-2020 u l-limiti massimi korrispondenti tal-qafas finanzjarju jkunu mmodifikati skont il-ħtieġa. Artikolu 6 Aġġustamenti relatati mal-implimentazzjoni Meta tinnotifika lill-Parlament Ewropew u lill-Kunsill bir-riżultati tal-aġġustamenti tekniċi fil-qafas finanzjarju, il-Kummissjoni tippreżenta kwalunkwe proposti għal aġġustamenti fl-approprjazzjonijiet totali għall-ħlasijiet li din tkun tqis bħala meħtieġa, filwaqt li tieħu inkunsiderazzjoni l-implimentazzjoni, biex tiżgura progress ordnat fir-rigward tal-approprjazzjonijiet għall-impenji. Id-deċiżjonijiet dwar dawn il-proposti jittieħdu qabel l-1 ta’ Mejju tas-sena n. Artikolu 7 Aġġustament ta’ Fondi Strutturali, tal-Fond ta’ Koeżjoni, tal-Fond Agrikolu Ewropew għall-Iżvilupp Rurali Fond u, tal-Fond Ewropew Fond għalMarittimu u tas-Sajd, tal-Fond għall-Migrazzjoni u l-Asil u tal-Fond għas-Sigurtà Interna 1. F'każ li wara l-1 ta' Jannar 2014, jiġu adottati regoli ġodda jew programmi taħt ġestjoni kondiviża li tirregola għall-Fondi Strutturali, il-Fond ta’ Koeżjoni, il-Fond Agrikolu Ewropew għall-Iżvilupp Rurali Fond u, il-Fond Ewropew Fond Marittimu u għas-Sajd, il-Fond għall-Migrazzjoni u l-Asil u għall-Fond għas-Sigurtà Interna, il-qafas finanzjarju jiġi aġġustat sabiex jiġu trasferiti għal snin sussegwenti, lil hinn mil-limiti massimi tan-nefqa korrispondenti, l-allokazzjonijiet li ma jintużawx fl-2014. 2. L-aġġustament li jikkonċerna t-trasferiment ta' allokazzjonijiet mhux użati għas-sena 2014, jiġi adottat qabel l-1 ta' Mejju 2015. Artikolu 8 Aġġustamenti marbuta mal-kundizzjonijiet makroekonomiċi marbuta mad-defiċit tal-gvern eċċessiv mal-koordinazzjoni tal-politiki ekonomiċi tal-Istati Membri Fil-każ tat-tneħħija ta’ sospensjoni tal-impenji baġitarji li jirrigwardaw il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali u l-Fond Ewropew Marittimu u għas-Sajd fil-kuntest ta' kundizzjonijiet makroekonomiċi marbuta ma' proċedura ta’ defiċit eċċessiva mal-koordinazzjoni ta’ politiki ekonomiċi tal-Istati Membri, il-Kunsill, skont it-Trattat u f'konformità mal-att bażiku relevanti, jiddeċiedi dwar trasferiment ta’ impenji sospiżi għas-snin ta’ wara. L-impenji sospiżi tas-sena n ma jistgħux jerġgħu jidħlu fil-baġit ta’ wara s-sena n+2. Artikolu 9 Reviżjoni tal-qafas finanzjarju 1. F'każ ta' ċirkostanzi mhux previsti, il-qafas finanzjarju jista' jiġi revedut f'konformità mal-limitu massimu tar-riżorsi proprji stabbilit f'konformità ma' [Deċiżjoni XXXX/XX/UE, Euratom]. 2. Kwalunkwe reviżjoni tal-qafas finanzjarju f'konformità mal-paragrafu 1 tqis il-possibbiltà għar-riallokazzjoni tan-nefqa bejn il-programmi koperti mill-intestatura kkonċernata mir-reviżjoni, b’referenza partikolari għal kwalunkwe nuqqas ta' utilizzazzjoni mistennija tal-approprjazzjonijiet. Fejn ikun possibbli, jiġi lliberat ammont sinifikanti, f'termini assoluti u bħala perċentwal tan-nefqa l-ġdida ppjanata, li jkunfil-limitu massimu eżistenti għall-intestatura. 3. Kwalunkwe reviżjoni tal-qafas finanzjarju f'konformità mal-paragrafu 1 tqis il-possibbiltà ta' kumpens għal kull żieda fil-limitu massimu għal intestatura waħda permezz tat-tnaqqis tal-limitu massimu għal intestatura oħra. 4. Kwalunkwe reviżjoni fil-qafas finanzjarju f'konformità mal-paragrafu 1 iżżomm relazzjoni xierqa bejn l-impenji u l-ħlasijiet. 5. L-aġġustamenti msemmija fl-Artikoli 3(2), 6, 7, 8, 10, 11, 11a u 16 jikkostitwixxu wkoll reviżjoni tal-qafas finanzjarju. Artikolu 10 Aġġustament tal-qafas finanazjarju f’każ ta’ reviżjoni tat-Trattati F'każ li sseħħ reviżjoni tat-Trattati waqt il-perjodu kopert mill-qafas finanzjarju, l-implikazzjonijiet baġitarji eventwali jagħtu lok għall-aġġustamenti meħtieġa tal-qafas finanzjarju kif xieraq. Artikolu 11 Aġġustament tal-qafas finanzjarju f’każ ta' tkabbir u ta' unifikazzjoni ta' Ċipru Jekk Stati Membri ġodda jissieħbu fl-Unjoni waqt il-perjodu kopert mill-qafas finanzjarju, il-qafas finanzjarju jiġi aġġustat biex jitqiesu l-ħtiġijiet tan-nefqa li jirriżultaw mill-eżitu tan-negozjati tal-adeżjoni. Artikolu 11a Aġġustament tal-qafas finanzjarju f’każ ta’ riunifikazzjoni ta’ Ċipru F'każ ta' riunifikazzjoni ta' Ċipru matul il-perjodu kopert mill-qafas finanzjarju, dan tal-aħħar għandu jiġi aġġustat sabiex jieħu inkunsiderazzjoni l-ftehim komprensiv dwar il-problema ta' Ċipru u l-ħtiġijiet finanzjarji addizzjonali li jirriżultaw mir-riunifikazzjoni. Artikolu 12 Kooperazzjoni interistituzzjonali fil-proċedura baġitarja Il-Parlament Ewropew, il-Kunsill u l-Kummissjoni (minn hawn 'il quddiem "l-istituzzjonijiet") jieħdu kwalunkwe miżura biex jiffaċilitaw il-proċedura baġitarja annwali. L-istituzzjonijiet jikkooperaw b’rieda tajba matul il-proċedura bil-ħsieb li jirrikonċiljaw il-pożizzjonijiet tagħhom. L-istituzzjonijiet jikkooperaw permezz ta’ kuntatti interistituzzjonali xierqa biex isegwu l-progress tax-xogħol u janalizzaw il-grad ta’ konverġenza fl-istadji kollha tal-proċedura. L-istituzzjonijiet jiżguraw li l-kalendarji tax-xogħol rispettivi tagħhom ikunu kkoordinati kemm jista' jkun sabiex il-proċedimenti jkunu jistgħu jitwettqu b'mod koerenti u konverġenti, u li jwasslu għall-adozzjoni finali tal-baġit. Jistgħu jiġu organizzati trilogi f’kull stadju tal-proċedura u f'livelli differenti tar-rappreżentazzjoni, skont in-natura tad-diskussjoni mistennija. Kull istituzzjoni, f'konformità mar-regoli ta’ proċedura tagħha stess, taħtar il-parteċipanti tagħha għal kull laqgħa, tiddefinixxi l-mandat tagħha għan-negozjati u tinforma lill-istituzzjonijiet l-oħra bl-arranġamenti għal-laqgħat fi żmien adegwat. Artikolu 13 Il-finanzjament tal-Politika Estera u ta’ Sigurtà Komuni L-ammont totali tan-nefqa operattiva tal-Politika Estera u ta’ Sigurtà Komuni (minn issa 'l quddiem “il-PESK”) għandha tiddaħħal kollha kemm hi f’kapitolu wieħed tal-baġit, intitolat PESK. Dak l-ammont ikopri l-bżonnijiet reali prevedibbli, evalwati fil-qafas tal-elaborazzjoni tal-abbozz tal-baġit, fuq il-bażi ta’ previżjonijiet imfassla kull sena mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà, u jħalli marġini raġonevoli għall-azzjonijiet mhux previsti. L-ebda fondi ma jistgħu jiddaħħlu f'riżerva. Artikolu 14 Kontribuzzjoni għall-finanzjament ta' proġetti fuq skala kbira Ammont massimu ta' EUR 7 000 miljun fi prezzijiet tal-2011 ikun disponibbli għall-programmi Ewropej tan-navigazzjoni bis-satellita (EGNOS u Galileo) mill-baġit tal-UE għall-perjodu 2014-2020. Artikolu 15 Valutazzjoni ta' nofs it-terminu tal-implimentazzjoni tal-qafas finanzjarju Fl-2016, il-Kummissjoni tippreżenta valutazzjoni tal-implimentazzjoni tal-qafas finanzjarju, flimkien ma' proposti relevanti fejn ikun neċessarju. Artikolu 16 Tranżizzjoni lejn il-qafas finanzjarju li jmiss Qabel l-1 ta’ Jannar 2018, il-Kummissjoni tippreżenta proposta għal qafas finanzjarju multiannwali ġdid. Jekk ma jiġi adottat l-ebda regolament tal-Kunsill li jiddetermina qafas finanzjarju multiannwali ġdid qabel il-31 ta' Diċembru 2020, il-limiti massimi u d-dispożizzjonijiet l-oħra li jikkorrispondu mal-aħħar sena tal-qafas finanzjarju eżistenti jiġu estiżi sakemm jiġi adottat regolament li jiddetermina qafas finanzjarju ġdid. Jekk Stati Membri ġodda jissieħbu fl-Unjoni wara l-2020, il-qafas finanzjarju estiż jiġi aġġustat jekk meħtieġ, sabiex jieħu inkunsiderazzjoni r-riżultati tan-negozjati tal-adeżjoni. Artikolu 17 Dħul fis-seħħ Dan ir-Regolament jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea. Dan ir-Regolament jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Kunsill Il-President ANNESS Tabella Multiannwali tal-Qafas Finanzjarju (UE-28) [1] COM(2011) 398 finali tad-29.6.2011. [2] ĠU L 112, 24.4.2012, p. 21. [3] COM(2011) 752 finali. [4] COM(2011) 751 finali. [5] COM(2011) 753 finali. [6] COM(2011) 750 finali. [7] COM (2011) 752 finali, il-punt 5.1. tal-memorandum ta’ spjegazzjoni, paġna 7, l-aħħar punt bulit. [8] COM(2011) 615 finali. [9] Is-sehem tal-Kroazja fil-popolazzjoni u fl-ING tal-UE 27 jammonta għal 0,62 %. Dan is-sehem kien użat biex jiġu stabbiliti l-ammonti għall-2013 fil-Pożizzjoni Komuni f’Kapitolu 33 – Dispożizzjonijiet Finanzjarji u Baġitarji. [10] ĠU C , , p. . [11] ĠU C , , p. . [12] ĠU L 53, 23.2.2002, p. 1 [13] ĠU L 118, 12.5.2010, p. 1. [14] ĠU L . [15] ĠU C … [16] ĠU L 311, 14.11.2002, p. 3. [17] ĠU L 406, 30.12.2006, p. 1. [18] ĠU L , , p.